Disney’s Animal Kingdom

Disney's Animal Kingdom (til daglig bare kalt Animal Kingdom) er en kombinert fornøyelsespark og dyrehage i Disneyworld i Florida. 

Parken åpnet 22. april 1998. Med sine 2 km² er den nesten fem ganger så stor som Magic Kingdom, og er også den største Disney-parken i verden. Her finnes både raske og rolige attraksjoner, i tillegg til over 1 700 dyr fra mer enn 250 arter.Disney's Animal Kingdom® Park – Overview 

Tema for parken er dyr som lever i dag, dyr som er utryddet (f.eks. dinosaurer) og dyr fra eventyr og legender (f.eks. drager). En av parkens mest kjente attraksjoner er Kilimanjaro Safaris, som tar gjestene med på en afrikansk safari. Gjestene sitter i åpne busser som kjører gjennom safaridelen av parken, hvor det er mulig å komme ganske nær mange av dyrene. Turen varer i 18 og et halvt minutt, men det er ikke et eneste gjerde å se i løpet av turen. Dyrene befinner seg i innhegninger slik at rovdyr og byttedyr aldri har mulighet til å møte hverandre, men disse gjerdene er godt skjult for å ligne mest mulig på en virkelig safari. 

 Temaer 
Parken er delt inn i syv soner med hvert sitt tema:
 Oasis
 Discovery Island
 Camp Minnie-Mickey
 Africa
 Asia
 Rafiki's Planet Watch
 DinoLand U.S.A.

 Referanser 

 Eksterne lenker 


Kategori:Fornøyelsesparker i USA
Kategori:Dyreparker i USA
Kategori:Florida
Kategori:The Walt Disney Company
Kategori:Byggverk i Florida
Kategori:Etableringer i 1998
Kategori:1998 i Florida